Nieroth

Nieroth (ka Neyroth; vene Нирот, Нирод) on Rootsi, Eestimaa, Liivimaa, Venemaa ja Soome aadlisuguvõsa.

1687. aastal sai Magnus Wilhelm von Nieroth Rootsi vabahärraks ja 1689. aastal immatrikuleeriti tema suguvõsa vabahärrade suguvõsana nr 90 Rootsi rüütelkonda.

1706. aastal sai Rootsi väejuht Carl Gustaf Nieroth krahvi tiitli ja tema suguvõsa immatrikuleeriti 1719. aastal krahvide suguvõsana nr 52 Rootsi rüütelkonda.. 

1746. aastal kanti Nierothid Eestimaa rüütelkonna aadlimatriklisse suguvõsana nr 107 ja said Venemaa krahvi tiitli 1849. aastal.

Baltasar August Carl Nieroth aadeldati Rootsis 1818. aastal ja tema suguvõsa immatrikuleeriti 1820. aastal Rootsi rüütelkonda aadlisuguvõsana nr 2274. ja samal aastal vabahärrade suguvõsana nr 372.

Rootsis esines ka teine Nierothide suguvõsa. Aastal 1648. aadeldati Smålandi rügemendi rittmeister Johan von Nieroth ja immatrikuleeriti 1654. aastal Rootsi rüütelkonda aadlisuguvõsana nr 564.
Sellest Nierothide suguvõsast põlvneb Rootsi aadlisuguvõsa Gyllennieroth (nr 573).

Mõisad
Eestimaal kuulusid Nierothide suguvõsale erinevatel aegadel Kodila (Koddil), Sikeldi (Sicklecht), Paasvere (Pastfer), Kiltsi (Weissenfeld), Väätsa (Waetz), Kiviloo (Fegefeuer), Neeruti (Buxhoeveden), Särevere (Serrefer), Klooga (Lodensee), Terrapäh, Vaida (Wait) Tõdva-Kõnnu (Köndes), Paeküla (Paenküll), Weddefer, Albu (Alp), Seidla (Seydel), Kaalepi (Kaulep), Võhmuta (Wechmuth), Kuie (Kui), Kukevere (Kuckofer), Kaarli (Alt-Sommerhusen), Koila (Koil), Kabala (Kappel), Sutlema (Sutlem), Kuivaveski (Drogermühle) ja Kädva (Kedwa) mõisad.  

Liivimaal kuulus neile teiste hulgas Otepää kihelkonnas asunud Neeruti (Megel) mõis ning Piigaste (Pigast), Tarakvere (Terrastfer), Vaimastvere (Waimastfer) ja Aidu (Aidenhof) Luua, Rasina ja Särevere mõisad.

Suguvõsa liikmeid
Johann von Neuroth, Liivimaa ordu liige ja Narva foogt aastatel 1507–1508.
Magnus von Nieroth (surnud 1641), Väätsa mõisnik, Paide linnuse (1627–1629) ja Tallinna asehaldur (1634), Käkisalmi lääni maavanem
Konrad von Nieroth (maetud 1683 Tallinnas), Piigaste ja Kiviloo mõisnik, ooberstleitnant, Tallinna komandant
Hermann von Nieroth (surnud 1641), Särevere ja Sutlema mõisnik, kelle hauaplaat on Tallinna Niguliste kirikus 
Krahv Carl Gustaf Nieroth (1650–1712), Rootsi väejuht ja riigitegelane, Eestimaa kindralkuberner 
Johann Heinrich von Nieroth (1690–1696), Paeküla mõisniku Otto Reinhold von Nierothi poeg, kelle vappepitaaf asub Tallinna Toomkirikus
Vabahärra Magnus Wilhelm von Nieroth (1663–1740), Rootsi sõjaväelane, vabahärra (1687) ja Venemaa Keisririigi poliitik
Magnus Wilhelm von Nieroth (maetud 1770), baltisaksa riigitegelane, Kaarli mõisnik Virumaal
Gustav Reinhold von Nieroth (1769–1828), major, Võhmuta ja Kuie mõisnik 
Krahv Gustav Reinhold Johann von Nieroth (1799–1871), Venemaa Keisririigi ratsaväekindral ja krahv (1849) (vene Густаф Густафович (Евстафий Евстафьевич) Нирод)
Gustav Friedrich Nikolai von Nieroth (1836–1888), Venemaa Keisririigi kindraladjutant de Suite (vene Николай Евстафьевич Нирод)
Maximilian Karl Benedikt von Nieroth (1846–1914) (vene Максимилиан Евстафьевич Нирод)
Theodor von Nieroth (1871–1952), Venemaa Keisririigi kindralmajor de Suite (vene Федор Максимилианович Нирод)
Moritz Nikolai Pontus von Nieroth (1852–1930), ülemjäägermeister, (vene Михаил Евстафьевич Нирод)
Theodor von Nieroth (1878–1913), Venemaa Keisririigi kindralmajor, tiibadjutant (vene Федор Михаилович Нирод
Krahv Alexander Karl von Nieroth (1805–1881), Venemaa Keisririigi ratsaväekindral (vene Александр Густафович Нирот)
Krahv Nikolai Ferdinand von Nieroth (1806–1864), Venemaa Keisririigi kindralmajor (vene Николай Густафович Нирот)
Krahv Otto Moritz von Nieroth (1815–1871), Venemaa Keisririigi kindralleitnant (vene Мориц Густафович Нирот)

Vaata ka
Neeruti (täpsustuslehekülg)

Viited

Välislingid
Suguvõsa Eestimaa rüütelkonna genealoogilises käsiraamatus, 1930
Parandused Eestimaa rüütelkonna genealoogilisele käsiraamatule, 1930
Svenska Riddarhuset: Aadlisuguvõsa Nieroth Nr. 52 (rootsi keeles)
Aadlivapid Ajalooarhiivis
Nierothid Rootsi Aadlikalendris (1923). Vabahärrad nr. 372
Svenske adelsslægter Nieroth. Vabahärrad nr. 372
Albu mõisa ajaloost 1660–1738
Sugupuu vene keeles, PDF

Aadlisuguvõsad
 
Soome aadlisuguvõsad
Rootsi aadlisuguvõsad
Eestimaa aadlisuguvõsad
Liivimaa aadlisuguvõsad
Venemaa aadlisuguvõsad